Jorma Kukkonen

Jorma Viljami Kukkonen (s. 20. heinäkuuta 1950 Rautalampi) on suomalainen pappi ja poliitikko. Kukkonen toimi kansanedustajana vuosina 1995–1999. Hän edusti Kuopion läänin vaalipiiriä ja kuului sosialidemokraattiseen eduskuntaryhmään. Kukkonen on toiminut kulttuuriministerin erityisavustajana opetusministeriössä 1987–1988. Hän on ollut Suomen Lähetysseuran pastorina Hongkongissa 1978–1982 ja 2003–2006, Lapinlahden seurakunnan kappalaisena 1984–1989 ja Hankasalmen seurakunnan kirkkoherrana 2006–2013. Kukkonen oli Lapinlahden kunnanvaltuuston jäsen vuonna 1989 ja Kuopion kaupunginvaltuuston jäsen vuosina 1993–1999. 

Kukkonen toimi Rautalammin kunnanvaltuuston puheenjohtajana valtuustokaudella 2013–2016.

Lähteet

Kansanedustajat
Suomen Sosialidemokraattisen Puolueen poliitikot
Suomen evankelis-luterilaisen kirkon papit
Pohjois-Savon vaalipiiri
Kuopion kaupunginvaltuutetut
Lapinlahden kunnanvaltuutetut
Rautalammin kunnanvaltuutetut
Suomen Lähetysseuran lähetystyöntekijät
Erityisavustajat
Vuonna 1950 syntyneet
Elävät henkilöt